CELEX: 62013CA0383
Language: hu
Date: 2013-09-10 00:00:00
Title: C-383/13. PPU. sz. ügy: A Bíróság (második tanács) 2013. szeptember 10-i ítélete (Raad van State (Hollandia) előzetes döntéshozatal iránti kérelme) — M. G. és N. R. kontra Staatssecretaris van Veiligheid en Justitie ( „Vízumok, menekültügy, bevándorlás és a személyek szabad mozgására vonatkozó egyéb politikák — Bevándorlási politika — Jogellenes bevándorlás és jogellenes tartózkodás — A jogellenesen tartózkodó személyek repatriálása — 2008/115/EK irányelv — Harmadik országok jogellenesen tartózkodó állampolgárainak visszatérése — Kitoloncolási eljárás — Őrizeti intézkedés — Az őrizet meghosszabbítása — 15. cikk, (2) és (6) bekezdés — Védelemhez való jog — A meghallgatáshoz való jog — Megsértés — Következmények” )

9.11.2013   
            
            
               HU
            
            
               Az Európai Unió Hivatalos Lapja
            
            
               C 325/8
            
         A Bíróság (második tanács) 2013. szeptember 10-i ítélete (Raad van State (Hollandia) előzetes döntéshozatal iránti kérelme) — M. G. és N. R. kontra Staatssecretaris van Veiligheid en Justitie
   (C-383/13. PPU. sz. ügy) (1)
   
   (Vízumok, menekültügy, bevándorlás és a személyek szabad mozgására vonatkozó egyéb politikák - Bevándorlási politika - Jogellenes bevándorlás és jogellenes tartózkodás - A jogellenesen tartózkodó személyek repatriálása - 2008/115/EK irányelv - Harmadik országok jogellenesen tartózkodó állampolgárainak visszatérése - Kitoloncolási eljárás - Őrizeti intézkedés - Az őrizet meghosszabbítása - 15. cikk, (2) és (6) bekezdés - Védelemhez való jog - A meghallgatáshoz való jog - Megsértés - Következmények)
   2013/C 325/11
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperesek: M. G. és N. R.
   
      Alperes: Staatssecretaris van Veiligheid en Justitie
   
      Tárgy
   
   Előzetes döntéshozatal iránti kérelem — Raad van State — Az Európai Unió Alapjogi Chartája (HL L 2000. C 364., 1. o.) 41. cikke (2) bekezdésének és a harmadik országok illegálisan tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16-i 2008/115/EK európai parlamenti és tanácsi irányelv (HL L 348., 98. o.) 15. cikke (6) bekezdésének értelmezése — Őrizet — Meghosszabbítás — Az érintettek együttműködésének hiánya a kiutasítási eljárásban — A védelemhez való jog megsértése — A kedvezőtlen intézkedés meghozatala előtti meghallgatáshoz való, mindenkit megillető jog.
   
      Rendelkező rész
   
   Az uniós jogot — és különösen a harmadik országok illegálisan [helyesen: jogellenesen] tartózkodó állampolgárainak visszatérésével kapcsolatban a tagállamokban használt közös normákról és eljárásokról szóló, 2008. december 16-i 2008/115/EK európai parlamenti és tanácsi irányelv 15. cikkének (2) és (6) bekezdését — akként kell értelmezni, hogy amennyiben az őrizeti intézkedés meghosszabbításáról valamely közigazgatási eljárás keretében a meghallgatáshoz való jog megsértésével döntöttek, az e határozat jogszerűségének értékelésével megbízott nemzeti bíróság csak abban az esetben szüntetheti meg az őrizetet, ha az adott ügy ténybeli és jogi körülményeinek összességére tekintettel úgy véli, hogy ez a jogsértés az erre hivatkozó személyt ténylegesen és oly mértékben fosztotta meg attól a lehetőségtől, hogy védelmét jobban érvényesíthesse, hogy különben ez a közigazgatási eljárás eltérő eredményre vezethetett volna.
   
      (1)  HL C 260., 2013.9.7.